CELEX: 62021CN0684
Language: el
Date: 2021-11-12 00:00:00
Title: Υπόθεση C-684/21: Αίτηση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 12 Νοεμβρίου 2021 — Papierfabriek Doetinchem B.V. κατά Sprick GmbH Bielefelder Papier- und Wellpappenwerk & Co.

21.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 84/27
            
         
      Αίτηση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 12 Νοεμβρίου 2021 — Papierfabriek Doetinchem B.V. κατά Sprick GmbH Bielefelder Papier- und Wellpappenwerk & Co.
      (Υπόθεση C-684/21)
      (2022/C 84/35)
      Γλώσσα διαδικασίας: η γερμανική
      
         Αιτούν δικαστήριο
      
      Oberlandesgericht Düsseldorf
      
         Διάδικοι στην υπόθεση της κύριας δίκης
      
      
         Εκκαλούσα: Papierfabriek Doetinchem B.V.
      
         Εφεσίβλητη: Sprick GmbH Bielefelder Papier- und Wellpappenwerk & Co.
      
         Προδικαστικά ερωτήματα
      
      
                  1)
               
               
                  Κατά τη νομολογία του Δικαστηρίου, προκειμένου να καθορισθεί εάν τα χαρακτηριστικά της εμφανίσεως ενός προϊόντος υπαγορεύονται αποκλειστικά από την τεχνική λειτουργία του, η εκτίμηση πρέπει να διενεργείται υπό το πρίσμα του επίμαχου σχεδίου ή υποδείγματος (1), των αντικειμενικών περιστάσεων που καθιστούν σαφείς τους λόγους που πρυτάνευσαν κατά την επιλογή των χαρακτηριστικών της εμφανίσεως του οικείου προϊόντος, των δεδομένων σχετικά με τη χρήση του ή ακόμη της υπάρξεως εναλλακτικών σχεδίων ή υποδειγμάτων που μπορούν να επιτελέσουν την ίδια τεχνική λειτουργία (απόφαση της 8ης Μαρτίου 2018, DOCERAM, C-395/16, EU:C:2018:172). Ποια σημασία πρέπει να αποδοθεί, όσον αφορά την πτυχή της υπάρξεως άλλων σχεδίων ή υποδειγμάτων, στο γεγονός ότι ο δικαιούχος του σχεδίου ή υποδείγματος έχει καταχωρίσει δικαιώματα για περισσότερα εναλλακτικά σχέδια ή υποδείγματα;
               
            
                  2)
               
               
                  Πρέπει κατά την εξέταση του ζητήματος εάν τα χαρακτηριστικά της εμφανίσεως ενός προϊόντος υπαγορεύονται αποκλειστικά από την τεχνική λειτουργία του να λαμβάνεται υπόψη το ότι ο σχεδιασμός επιτρέπει την πολυχρωμία, όταν αυτός καθαυτός ο χρωματικός συνδυασμός δεν προκύπτει από την καταχώριση;
               
            
                  3)
               
               
                  Σε περίπτωση καταφατικής απαντήσεως στο δεύτερο ερώτημα: Ασκεί το γεγονός αυτό επιρροή στην έκταση της προστασίας του σχεδίου ή υποδείγματος;
               
            
         (1)  Κατά την έννοια του άρθρου 8 του κανονισμού (ΕΚ) 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (ΕΕ 2002, L 3, σ. 1).